ลำปาง- ชาวบ้านแม่ปะดอย อำเภอเถิน ร่วมสร้างฝายชุมชน แก้ปัญหาน้ำท่วมซ้ำซาก
นางสาวตวงรัตน์ โล่ห์สุนทร นายก อบจ.ลำปาง? เดินทางไปให้กำลังใจชาวบ้านแม่ปะดอย  ตำบลแม่ปะ อำเภอเถิน จังหวัดลำปาง ซึ่งมีทั้งเด็ก ผู้ใหญ่และผู้สูงวัย ร่วมกันสรรค์สร้างสิ่งดีๆ ร่วมแรงกายแรงใจนำไม้ไผ่มาทำเป็นแนวโครงสร้างฝายชุมชนผนังป้องกันตลิ่งบ้านแม่ปะดอย จุดที่ 1 ความยาวประมาณ 105 เมตร โดยมีนางสาวศุภารนันท์ เชื้อจิ๋ว สมาชิกสภา อบจ.ลำปาง อำเภอเถิน เขต 1 นำเยี่ยมชมพื้นที่นายก อบจ.ลำปาง? กล่าวว่า ได้รับแจ้งจาก สจ.ศุภารนันท์ ว่า บ้านแม่ปะดอยมีความเดือดร้อนจากน้ำท่วม จึงได้ลงพื้นที่และได้รับข้อมูลจากกำนันว่าหมู่บ้านแห่งนี้ประสบปัญหาน้ำท่วมซ้ำซากมาตลอดตั้งแต่เขาเกิดจนถึงปัจจุบัน ชาวบ้านได้พยายามช่วยเหลือกันเองด้วยการรวบรวมเงินเพื่อจ้างรถแม็คโครเพื่อทำการตักหน้าดินเพื่อทำเป็นเขื่อนดินกั้นน้ำ เมื่อไปดูก็พบว่าเขื่อนดินไม่น่าจะสามารถทนทานต่อน้ำหลากได้ จึงเชิญอาจารย์เพทาย ปทุมทอง ซึ่งได้ช่วยสร้างฝายชุมชนที่บ้านนาเบี้ยมาให้ความช่วยเหลือแนะนำให้ชาวบ้านสร้างฝายซีเมนต์แบบกึ่งถาวร ด้วยการทำโครงสร้างไม้ไผ่แล้วเทซีเมนต์ปิดทับหน้าเขื่อนดิน เพื่อให้มีความทนทานมากขึ้น โดยชาวบ้านร่วมแรงร่วมใจกันทำโครงสร้างไม้ไผ่ และ อบจ.ลำปางสนับสนุนรถเครื่องจักรและน้ำมัน ส่วนปูนซีเมนต์อาจารย์เพทายได้ประสานขอสนับสนุนจากคณะกรรมาธิการวุฒิสภาและภาคเอกชนนายก อบจ.ลำปาง? กล่าวเพิ่มเติมว่า รู้สึกประทับใจที่ได้เห็นถึงการรวมพลังสร้างความเข้มแข็งของชุมชนเพื่อแก้ไขปัญหาน้ำท่วม และ อบจ.ลำปาง พร้อมที่จะให้ความช่วยเหลือเพื่อบรรเทาความเดือดร้อนและช่วยแก้ไขปัญหาน้ำท่วมในพื้นที่ให้กับชาวบ้านต่อไป